हम सभी जानते हैं कि स्तनपायी जीवों में नवजात शिशुओं का सबसे पहला आहार दूध ही होता है. यह स्तनपायी जीवों में प्राथमिक और मुख्य आहार होता है, इस बात का पता इससे ही चलता है कि अधिकाँश स्तनपायी जीवों में नवजात शिशु एक लम्बे समय तक केवल माँ के दूध पर ही पूरी तरह निर्भर होते हैं. चूंकि यह सम्पूर्ण पोषण का एक बढ़िया स्रोत है, इसलिए स्वास्थ्य के लिए दूध के अनेक लाभ हैं. यह प्रोटीन, कैल्शियम और लेक्टोस का भी एक बहुत ही अच्छा स्रोत है. इसके अलावा इसमें कई और पोषक तत्व, विटामिन, और खनिज होते हैं जो इसे एक सम्पूर्ण आहार बनाते हैं.